Raġel ta' 59 sena l-45 persuna li miet waqt li kien pożittiv għall-Covid-19 Il-Ministeru għas-Saħħa għadu li raġel ta' 59 sena miet waqt li kien pożittiv bil-Covid-19. Ir-raġel iddaħħal l-Isptar Mater Dei fl-1 ta' Ottubru, u ġie kkonfermat pożittiv għall-Covid-19, l-għada 2 ta' Ottubru. Huwa baqa' jingħata kura fit-Taqsima tal-Kura Intensiva, fl-Isptar Mater Dei, fejn miet aktar kmieni llum. Ir-raġel kellu kundizzjonijiet ta' saħħa ulterjuri. Il-Ministeru għas-Saħħa, filwaqt li ta l-kondoljanzi lill-familjari, jappella biex il-poplu jibqa' jsegwi l-appelli tad-Dipartiment tas-Saħħa, fosthom il-ħasil tal-idejn ta' spiss, id-distanza soċjali u l-użu tal-maskra.Attachments area